แบแชบอซี

แบแชบอซี (, ; จาก  แบเช, "เด็กผู้ชาย" และ  บอซี "การละเล่น") เป็นศัพท์สแลงในบางพื้นที่ของอัฟกานิสถานและปากีสถาน ที่ใช้เรียกประเพณีที่เกิดขึ้นในอัฟกานิสถานและเกี่ยวข้องกับการทารุณเด็กทางเพศระหว่างชายที่มีอายุมากกว่ากับเด็กชายหรือชายวัยรุ่นตอนต้นซึ่งถูกเรียกว่า เด็กชายเต้นระบำ ประเพณีนี้มีส่วนเชื่อมโยงกับทาสทางเพศและการค้าประเวณีเด็ก"Boys in Afghanistan Sold Into Prostitution, Sexual Slavery", Digital Journal, Nov 20, 2007 ในคริสต์ศตวรรษที่ 21 มีการกระทำ แบแชบอซี ในหลายพื้นที่ของอัฟกานิสถานและภาคตะวันตกเฉียงเหนือของปากีสถาน การใช้กำลังและการบีบบังคับเป็นพฤติกรรมที่ปรากฏทั่วไป และเจ้าหน้าที่ด้านความปลอดภัยกล่าวว่าพวกเขาไม่สามารถยกเลิกประเพณีนี้ได้และชายหลายคนที่มีส่วนพัวพันกับ แบแชบอซี เป็นขุนศึกที่มีอำนาจและติดอาวุธอย่างดี

ในช่วงสงครามกลางเมืองอัฟกานิสถาน (ค.ศ. 1996–2001) กฎหมายตอลิบานระบุว่า ผู้ที่กระทำ แบแชบอซี มีโทษถึงขั้นประหารชีวิต หลังสมัยตอลิบาน การกระทำนี้ยังคงผิดกฎหมายตามกฎหมายอัฟกานิสถาน แต่กฎข้อนั้นมักไม่ถูกบังคับใช้แก่ผู้ละเมิดที่มีอำนาจ และมีรายงานว่ามีตำรวจสมรู้ร่วมคิดในอาชญากรรมนี้ด้วยQuraishi, Najibullah Uncovering the world of "bacha bazi" at The New York Times April 20, 2010Bannerman, Mark The Warlord's Tune: Afghanistan's war on children at Australian Broadcasting Corporation February 22, 2010 ถึงแม้ว่านานาประเทศจะแสดงความกังวลและการกระทำเช่นนี้ยังคงเป็นสิ่งผิดกฎหมาย แต่ประเพณีนี้ก็ยังดำเนินต่อไปในสมัยรัฐบาลหลังตอลิบาน

ข้อโต้เถียงเกิดขึ้นหลังมีข้อกล่าวหาขึ้นมาว่ากองกำลังของรัฐบาลสหรัฐหลังโจมตีประเทศอัฟกานิสถานเพิกเฉยปัญหาเรื่อง แบแชบอซี อย่างจงใจ กองทัพสหรัฐตอบโต้ด้วยการอ้างว่าปัญหาการละเมิดส่วนใหญ่เป็นความรับผิดชอบของ "รัฐบาลท้องถิ่นอัฟกัน"

อ้างอิง

แหล่งข้อมูลอื่น

 Joseph Goldstein, U.S. Soldiers Told to Ignore Afghan Allies' Abuse of Boys, The New York Times (September 2015)
 Confessions of an Afghan Boy Sex Slave, Newsweek (May 2015)
 Forgotten No More: Male Child Trafficking in Afghanistan, Hagar International (April 2014)
 Kandahar Journal; Shh, It's an Open Secret: Warlords and Pedophilia, The New York Times (February 2002)
This is What Winning Looks Like
PBS Frontline: The Dancing Boys of Afghanistan

หมวดหมู่:เด็กชาวอัฟกัน
หมวดหมู่:การค้าประเวณีเด็ก
หมวดหมู่:การล่วงละเมิดทางเพศเด็กในประเทศอัฟกานิสถาน
หมวดหมู่:การระบำในประเทศอักานิสถาน
หมวดหมู่:การค้าประเวณีแบบบังคับ
หมวดหมู่:การละเมิดสิทธิมนุษยชนในประเทศอัฟกานิสถาน
หมวดหมู่:การค้าประเวณีชาย
หมวดหมู่:การค้าประเวณีในทวีปเอเชีย
หมวดหมู่:การค้ามนุษย์ทางเพศ
หมวดหมู่:ผู้ค้าประเวณี
หมวดหมู่:ทาสทางเพศ
หมวดหมู่:การแต่งกายข้ามเพศ